
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 374 

19 ΜαΤου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατανομή του προϊόντος του Ειδικού Ενσήμου Μετοχι¬ 
κών Ταμείων Στρατού, Ναυτικού και Αεροπορίας . 1 
Τροποποίηση της Δΐα/οικ.22012/2.7.1990 απόφα¬ 
σης Υπουργού Υγείας, Πρόνοιας και Κοινωνικών 

Ασφαλίσεων. 2 

Απογραφή μεταφορικών επιχειρήσεων που λειτουρ¬ 
γούν σύμφωνα με τις διατάξεις του Ν. 383/76 ... 3 
Ίδρυση, λειτουργία, έλεγχος Σχολών Επαγγελματικής 
Κατάρτισης Μεταφορέων (ΣΕΚΑΜ) και τρόπος διε¬ 
νέργειας εξετάσεων υποψηφίων οδικών μεταφο¬ 


ρέων επιβατών και εμπορευμάτων . 4 

ΥΠΟΥΡΠΚΕΣ Α ΠΟΦΑΣΗΣ > ΕΓΚΡΙΣΕΙΣ 

Αριθ. Φ.951.1/100/540925 (1) 


Κατανομή του προϊόντος του Ειδικού Ενσήμου Μετοχικών 

Ταμείων Στρατού, Ναυτικού και Αεροπορίας. 

Ο ΥΠΟΥΡΓΟΣ ΕΘΝ. ΑΜΥΝΗΣ 

Έχοντας υπόψη: 

1. Τις διατάξεις: 

α. Του άρθρου 2 του ΑΝ 2141/1939 (ΦΕΚ 538 Α). 

β. Του άρθρου 25 του ΝΔ 1938/1942 (ΦΕΚ 289 Α). 

γ. Του άρθρου 7 του Ν.3981/1959 (ΦΕΚ 193 Α). 

δ. Του άρθρου 27 του Ν. 2081 /1992 (ΦΕΚ 154 Α) με το 
οποίο προστέθηκε άρθρο 29Α στο Ν. 1558/1985 (ΦΕΚ 
137 Α). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
των ΝΠΔΔ Μετοχικού Ταμείου Στρατού, Μετοχικού Τα¬ 
μείου Ναυτικού και Μετοχικού Ταμείου Αεροπορίας. 

3. Την αριθ. Γ5815/19.12.93 κοινή απόφαση του Πρω¬ 
θυπουργού και Υπουργού Εθνικής Άμυνας στους Υφυ¬ 
πουργούς Εθνικής Άμυνας» (ΦΕΚ 914Β), αποφασί¬ 
ζουμε: 

1. Κατανέμουμε το προϊόν του ειδικού ενσήμου των Με¬ 
τοχικών Ταμείων Στρατού - Ναυτικού - Αεροπορίας για το 
έτος 1993, με βάση τη δύναμη των Ταμείων αυτών σε με¬ 
τόχους και μερισματούχους κατά την 31.12.92, ως ακο¬ 
λούθως: 

α. Υπέρ ΜΤΣ ποσοστό 69,83%. 


β. Υπέρ ΜΤΝ ποσοστό 16,27%. 
γ. Υπέρ ΜΤΑ ποσοστό 13,90%. 

2. Υλοποίηση της παρούσας με μέριμνα του ΜΤΣ. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Μαϊου 1994 

ο ΥΦΥΠΟΥΡΓΟΣ 

ΜΑΝΟΛΗΣ Α. ΜΠΕΝΊΈΝΚ2ΤΗΣ 
-♦- 

Αριθ. ΔΥΙα/οικ.17854 (2) 

Τροποποίηση της Δΐα/οικ.22012/2.7.1990 απόφασης 
Υπουργού Υγείας, Πρόνοιας και Κοινωνικών Ασφαλί¬ 
σεων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 4 του Π.Δ. 611/1977 (ΦΕΚ 198Α). 
β. Του άρθρου 14 του Π.Δ. 1586/1986 (ΦΕΚ 37Α). 
γ. Του άρθρου 40 του Π.Δ. 1884/1990 (ΦΕΚ 81Α). 
δ. Του άρθρου 37 του Π.Δ. 2190/1994 (ΦΕΚ 28Α). 
ε. Του άρθρου 27 του Π.Δ. 2081/1992 (ΦΕΚ 154Α) με 
το οποίο προστέθηκε το άρθρο 29 Α στο Ν. 1558/1985 
(ΦΕΚ 137Α). 

2. Την απόφασή μας Δΐα/οικ.22012/2.7.1990. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του προϋπολογισμού του Υπουρ¬ 
γείου. 

4. Την ανάγκη της ευρυθμότερης λειτουργίας των Υπη¬ 
ρεσιακών Συμβουλίων του Υπουργείου Υγείας, Πρόνοιας 
και Κοινωνικών Ασφαλίσεων, αποφασίζουμε: 

1. Τροποποιούμε την ανωτέρω (2) σχετική απόφασή 
μας και καθιστούμε αρμόδιο Υπηρεσιακό Συμβούλιο για το 
προσωπικό όλων των Κλάδων Νομικών Προσώπων Δημο¬ 
σίου Δικαίου, αρμοδιότητας της Δ/νσης Προσωπικού Νο¬ 
μικών Προσώπων του Υπουργείου, το Β' Υπηρεσιακό Συμ¬ 
βούλιο του Υπουργείου Υγείας, Πρόνοιας και Κοινωνικών 
Ασφαλίσεων, που συστήθηκε με την αριθ. Δία/ 
οικ.22013/2.7.1990 απόφασή μας. 

2. Κατά τα λοιπά ισχύει η αριθ. Δΐα/οικ.22012/ 
2.7.1990 απόφασή μας, όπως τροποποιήθηκε ως προς τη 
συγκρότησή του με την ΔΥΙα/οικ.9712/22.3.1994 (ΦΕΚ 
207/30.3.94 τ.Β ) ομοία. 






3294 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαΐου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΊΊΝΟΣ 

-♦- 

Αριθ. Β2 /12343/ 2232 (3) 

Απογραφή μεταφορικών επιχειρήσεων που λειτουργούν 

σύμφωνα με τις διατάξεις του Ν. 383/76. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της Β2/32425/5759/91 (Β' 784) από¬ 
φασης «περί απογραφής μεταφορικών επιχειρήσεων που 
λειτουργούν σύμφωνα με τις διατάξεις του Ν. 383/76». 

2. Τις διατάξεις της Β2/28312/5884/92 (Β' 534) από¬ 
φασης, με τις οποίες ορίστηκε ως ημερομηνία λήξης της 
απογραφής των μεταφορικών επιχειρήσεων, η 
31.12.1992. 

3. Τις Β2/3481/4610/28.1.93 και Β2/25872/6373 
από 12.7.93, εγκυκλίους, σύμφωνα με τις οποίες συνεχί¬ 
στηκε η απογραφή των παραπάνω μεταφορικών επιχειρή¬ 
σεων μέχρι 31.12.1993. 

4. Τις διατάξεις του άρθρου 29Α του Ν. 1588/85 «Κυ¬ 
βέρνηση και Κυβερνητικά Όργανα» (Α’ 137), όπως προ¬ 
στέθηκε στο άρθρο τούτο, με το άρθρο 27 του Ν 
2081/92 (Α’ 154). 

5. Το γεγονός ότι υπάρχουν μεταφορικές επιχειρήσεις 
σήμερα που δεν απογράφτηκαν και επειδή η εφαρμογή 
των Π.Δ. 57/89 και 294/91 επιβάλλει τη νόμιμη λειτουρ¬ 
γία των μεταφορικών επιχειρήσεων. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε. 

1. Την απογραφή των μεταφορικών επιχειρήσεων που 
λειτουργούν νόμιμα σύμφωνα με τις διατάξεις του Ν. 
383/76 (όπως τροποποιήθηκε με τον Ν. 1959/91), καθώς 
επίσης και των μεταφορικών επιχειρήσεων του Ν 
1667/86 (συνεταιρισμοί), που λειτουργούν με τις διατά¬ 
ξεις του Ν. 383/76 (όπως τροποποιήθηκε με τον Ν 1959/ 
91), συστήθηκαν μέχρι 31.12.1993 και δεν έχουν απο- 
γραφεί μέχρι την ημερομηνία αυτή. 

2. Για την απογραφή των παραπάνω μεταφορικών επι¬ 
χειρήσεων υποβάλλονται τα δικαιολογητικά και ακολου¬ 
θείται η διαδικασία απογραφής που προβλέπεται από τις 
διατάξεις της παραγράφου 3 της Β2/32425/5759/91 
(Β’784) απόφασης. 

3. Η απογραφή αυτή, αρχίζει από την ημερομηνία δημο¬ 
σίευσης της παρούσας στην Εφημερίδα της Κυβερνή¬ 
σεως, σύμφωνα με το Πρόγραμμα, που θα καταρτίζει κάθε 
Νομαρχιακή Υπηρεσία και λήγει την 31,12.1994. 

4. μετά την απογραφή, η αρμόδια Υπηρεσία Συγκοινω¬ 
νιών, αφού ελέγξει τα προβλεπόμενα δικαιολογητικά και 
διαπιστώσει ότι νόμιμα λειτουργεί η μεταφορική επιχεί¬ 
ρηση, σφραγίζει τις άδειες κυκλοφορίας όλων των ΦΔΧ 
αυτοκινήτων της, με την παρακάτω ένδειξη στη στήλη των 
παρατηρήσεων: 

«Είναι ενταγμένο κατά χρήση και εκμετάλλευση ή κυριό¬ 
τητα στη μεταφορική επιχείρηση.Εθνικών (ή Διε¬ 
θνών) Μεταφορών σύμφωνα με την αριθ. πρωτ. 

απόφασης έγκρισης καταστατικού. 

Η εταιρεία αυτή λειτουργεί νόμιμα και έχει απογραφεί την 


./199.. (ημερομηνία απογραφής)» 

Ακολουθεί ημερομηνία και υπογραφή του Προϊσταμένου 
της Υπηρεσίας Συγκοινωνιών ή νόμιμα εξουσιοδοτημένου 
υπαλλήλου της και τίθεται η σφραγίδα της Υπηρεσία^ 

5. Η παραπάνω ένδειξη θα πρέπει να τεθεί στις άδειες 
κυκλοφορίας και των ΦΔΧ αυτοκινήτων που ανήκουν σε 
μεταφορικές επιχειρήσεις, που απογράφτηκαν μέχρι 
31.12.1993, σύμφωνα με τις διατάξεις της Β2/32425/ 
5759/91 απόφασης. 

Η ένδειξη αυτή θα τίθεται σε περίπτωση ανανέωσης 
αδείας κυκλοφορίας, σφράγισης αδειών λόγω τροποποίη¬ 
σης καταστατικού κ.λ.π. 

6. Για τις μεταφορικές επιχειρήσεις του Ν. 383/76, 
(όπως τροποποιήθηκε με το Ν. 1959/91), που συστήθη¬ 
καν μετά την 1.1.1994 δεν ισχύουν οι διατάξεις της πα¬ 
ρούσας. 

Στις άδειες κυκλοφορίας των ΦΔΧ αυτοκινήτων των μετα¬ 
φορικών επιχειρήσεων της κατηγορίας αυτής αναγράφε¬ 
ται η εξής ένδειξη στη στήλη των παρατηρήσεων: 

«Είναι ενταγμένο (κατά χρήση και εκμετάλλευση, ή κατά 

κυριότητα) στη.μεταφορική επιχείρηση. 

(εθνικών ή διεθνών) μεταφορών, που συστήθηκε την 
(π.χ. 1.1.94) και εντάχθηκε με την αριθ. πρωτ. 
απόφαση». 

7 Μετά το πέρας της απογραφής και αυτών των μετα¬ 
φορικών επιχειρήσεων, κάθε αρμόδια Υπηρεσία Συγκοι¬ 
νωνιών αποστέλλει στη Δ/νση Εμπορευματικών Μεταφο¬ 
ρών του Υπουργείου Μεταφορών και Επικοινωνιών, κατά¬ 
σταση, όπου θα αναφέρονται οι επωνυμίες των μεταφορι¬ 
κών επιχειρήσεων που απογράφτηκαν, σύμφωνα με τις 
διατάξεις της παρούσας, καθώς και ο αριθμός των ΦΔΧ 
αυτοκινήτων τους και το συνολικό μικτό βάρος τους (για 
κάθε επιχείρηση). 

8. Στις μεταφορικές επιχειρήσεις, που δέν θα απογρα- 
φούν, σύμφωνα με τις διατάξεις της παρούσας, μέχρι 
31.12.94, επιβάλλονται οι παρακάτω κυρώσεις: 

α) Ανακαλείται η άδεια οδικού μεταφορές, που έχει εκ- 
δοθεί στο όνομά τους (επιχειρήσεις που συστήθηκαν πριν 
την 31.12.80), γιατί δε θα υπάρχουν οι προϋποθέσεις νό¬ 
μιμης λειτουργία τους. 

β) Δεν χοηγείται άδεια οδικού μεταφορέα στο όνομά- 
τους (επιχειρήσεις που συστήθηκαν μετά την 
31.12.80). 

9. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 1994 

Ο ΥΠΟΥΡΓΟΣ 

I. ΧΑΡΑΛΑΜΠΟΥΣ 
-♦- 

Αριθ. Β2/14971/2649 (4) 

Ιδρυση, λειτουργία, έλεγχος Σχολών Επαγγελματικής Κα¬ 
τάρτισης Μεταφορέων (ΣΕΚΑΜ) και τρόπος διενέρ¬ 
γειας εξετάσεων υποψηφίων οδικών μεταφορέων επι¬ 
βατών και εμπορευμάτων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 7 του Π.Δ. 57/89 (Α’ 28), 
που αφορά την προσαρμογή της Ελληνικής Νομοθεσίας, 
προς τις διατάξεις της οδηγίας του Συμβουλίου Ευρωπαϊ¬ 
κών Κοινοτήτων 74/561/ΕΟΚ της 12ης Νοεμβρίου 1974 

" π? <·' ' 'ΜΟίων, ·:νο ρπαγνεΑμα του μεταφορέα εμπο- 

ρευιΐ'Τ'α ·ν '!,·« ίημεα 'ω'ν εοωτερίκων και διεθνών οδικών 
εμηορί .,μιίτικων μεταφορών·· όπως τροποποιήθηκε με 
την )δπ ν ιη 80 1 1 78/ΕΟκ της 4ης Δεκεμβρίου 1980». 

2 τ κ. διατάξεις του Π Δ 294/91 (Α' 103), που αφορά 
την τροποποίηση και συμπλήρωσή του Π.Δ. 57/89 (Α’ 28). 

3 Τις διατάξεις του άρθρου 5 του Π.Δ. 586/88 (Α’ 282), 
που αφόρα την προσαρμογή της Ελληνικής Νομοθεσίας, 
προς τις διατάξεις της οδηγίας του Συμβουλίου Ευρωπαϊ¬ 
κών Κοινοτήτων 74/561/ΕΟΚ της 12ης Νοεμβρίου 1974 
«περί προσβάσεως στο επάγγελμα του μεταφορέα επιβα¬ 
τών στον τομέα των εσωτερικών και διεθνών οδικών μετα¬ 
φορών-, όπως τροποποιήθηκε με την οδηγία 80/1179/ 
ΕΟΚ της 4ης Δεκεμβρίου 1980». 

4 Τις διατάξεις του Π.Δ. 211/91 (Α’79), που αφορά την 
τροποποίηση του Π.Δ. 586/88. 

5 Τις διατάξεις του Π.Δ. 79/1993 (Α' 34), που αφορά 
στον καθορισμό αρμοδιοτήτων που διατηρούνται από τον 
Υπουργό Μεταφορών και Επικοινωνιών και τις διατάξεις 
της 11889/115/23.3.93 εγκυκλίου, σύμφωνα με τις 
οποίες η χορήγηση αδειώνλειτουργίας και ο έλεγχος των 
σχολών ΣΕΚΑΜ ανήκει στους Νομάρχες. 

6. Οτι για την αξιοποίηση των μεγάλων δυνατοτήτων 
που προσφέρει η κοινοτική ολοκλήρωση επιβάλλεται, με¬ 
ταξύ των άλλων και η ποιοτική αναβάθμιση των παρεχομέ- 
νων υπηρεσιών οδικής μεταφοράς επιβατών και εμπορευ¬ 
μάτων. 

7 Οτι η αναβάθμιση αυτή μπορεί να επιτευχθεί με την 
καλύτερη εκπαίδευση των ενδιαφερομένων ν’ ασκήσουν 
το επάγγελμα του οδικού μεταφορέα από τις σχολές ΣΕ¬ 
ΚΑΜ και για το λόγο αυτό πρέπει ν’ αντιμετωπιστούν ορι¬ 
σμένες αδυναμίες στην όλη διαδικασία της εκπαίδευσης 
και εξέτασης υποψηφίων οδικών μεταφορέων. 

8. Το γεγονός ότι πρέπει να καθορισθούν οι λεπτομέ¬ 
ρειες εφαρμογής των παραπάνω διατάξεων για την ίδρυση 
και λειτουργία σχολών (ΣΕΚΑΜ), κάθε αναγκαία λεπτομέ¬ 
ρεια για τον έλεγχο των σχολών καθώς και ο τρόπος και 
διαδικασία διενέργειας των εξετάσεων υποψηφίων οδι¬ 
κών μεταφορέων επιβατών και εμπορευμάτων. 

9 Τις διατάξεις του άρθρου 29Α του Ν. 1588/85 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε το άρθρο τούτο με το άρθρο 27 του Ν. 2081/92 
(Α' 154). 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΚΕΦΑΛΑΙΟ Α 

ΙΔΡΥΣΗ, ΛΕΙΤΟΥΡΓΙΑ, ΣΧΟΛΩΝ (ΣΕΚΑΜ), 
ΠΡΟΣΟΝΤΑ ΔΙΔΑΣΚΟΝΤΩΝ 

I. Σχολές (ΣΕΚΑΜ) 

1. Η παρακουλούθηση μαθημάτων για τη συμμετοχή 
στις εξετάσεις, που διεςνεργεί το Υπουργείο Μεταφορών 
και Επικοινωνιών για υποψηφίους που επιθυμούν ν’ απο¬ 
κτήσουν Πιστοποιητικό Επαγγελματικής Ικανότητας Εθνι¬ 
κών ή Διεθνών Μεταφορών, προϋπόθεση αναγκαία για την 
άσκηση του επαγγέλματος του οδικού μεταφορέα επιβα¬ 
τών ή εμπορευμάτων, πραγματοποιείται σε Σχολές που 
λειτουργούν για το σκοπό αυτό. 

II. Αδεια ίδρυσης και λειτουρίας ΣΕΚΑΜ. 

1. Αδεια σύστασης και λειτουργίας ΣΕΚΑΜ χορηγείται 
σε φυσικά πρόσωπα ή νομικά πρόσωπα ή σε οργανισμούς 


του δημοσίου τομέα με αντικείμενο και την επαγγελμα¬ 
τική κατάρτιση ή σε Ομοσπονδίες ιδιοκτητών αυτοκινήτων 
δημόσιας χρήσης λεοφορείων ή φορτηγών, που πληρούν 
τις προϋποθέσεις της παρούσας απόφασης, από τις αρμό¬ 
διες υπηρεσίες Συγκοινωνιών, όπου η έδρα της Σχολής, 
με απόφαση του οικείου Νομάρχη υπό την εποπτεία και 
τον έλεγχο του οποίου λειτουργούν οι σχολές αυτές. 

2. Για τη χορήγηση κάθε νέας λειτουργίας λαμβάνονται 
υπόψη, εάν οι σχολές αυτές έχουν τις δυνατότητες να 
προσφέρουν ταχύρυθμη εκπαίδευση σε ενήλικες που επι¬ 
θυμούν να εισέλθουν στο επάγγελμα του οδικού μεταφο¬ 
ρέα εμπορευμάτων ή επιβατών, εάν ο αριθμός των σχο¬ 
λών, που ήδη λειτουργούν στην περιοχή, καλύπτουν ή όχι 
τις ανάγκες της, με βάση τα δεδομένα που ισχύουν σε 
κάθε Νομό (αριθμός Φ.Δ.Χ. και Λ.Δ.Χ. αυτοκινήτων, αριθ¬ 
μός μεταφορικών επιχειρήσεων, τουριστικών επιχειρή¬ 
σεων, ΚΤΕΛ κ.λ.π.), εάν έχει διαπιστωθεί μεγάλο τοπικό 
ενδιαφέρον για το επάγγελμα του μεταφορέα κ.λ.π. 

III. Οροι και προϋποθέσεις ίδρυσης και λειτουργίας ΣΕ- 
ΚΑΜ. 

1. Για τη χορήγηση άδειας ίδρυσης ΣΕΚΑΜ με φυσικό ή 
νομικό πρόσωπο ή οργανισμό ή ομοσπονδία (περ. 1 παρ. II 

ΚΕΦ Α' παρούσας), απαιτείται η υποβολή των παρακάτω 
δικαιολογητικών για το φυσικό πρόσωπο που ζητεί την 
άδεια ίδρυσης ή για άλλες περιπτώσεις για το φυσικό πρό¬ 
σωπο που ορίζεται ως υπεύθυνος Διευθυντής Σπουδών 
της σχολής: 

α. Πτυχίο ή δίπλωμα Α.Ε.Ι. ημεδαπής ή ισοτίμου ανα¬ 
γνωρισμένης σχολής της αλλοδαπής, νομικών, πολιτικών, 
ή οικονομικών επιστημών, μηχανολόγων ή πολιτικών μη¬ 
χανικών. 

β. Πιστοποιητικό Υγείας Α' βάθμιας Υγειονομικής Επι¬ 
τροπής. 

γ. Πιστοποιητικό Ποινικού Μητρώου τύπου Α'. 
δ. Δικαιολογητικά από τα οποία θα αποδεικνύονται ειδι¬ 
κές γνώσεις στα θέματα μεταφορών γενικά, στο κοινοτικό 
δίκαιο για τις οδικές μεταφορές, οι οποίες καλύπτουν τη 
διδακτέα ύλη των παραρτημάτων των Π.Δ. 57/89, 294/ 
91,586/88 και 211/91 και εμπειρία στα θέματα αυτά που 
αποδεικνύονται από συγκεκριμένες μελέτες, συμμετοχή 
σε σεμινάρια εσωτερικού ή εξωτερικού, διατριβές, μετα¬ 
πτυχιακό δίπλωμα κ.λ.π. 

ε. Επιμόρφωση ή αποδεδειγμένη εμπειρία σε θέματα 
εκπαίδευσης γενικά ή εκπαίδευσης ενηλίκων θα λαμβά- 
νεται ιδιαίτερα υπόψη. 

στ. Συνοπτικό Βιογραφικό Σημείωμα που επίσης αναφέ¬ 
ρει στοιχεία διεύθυνσης κατοικίας, τηλέφωνο κ.λ.π. 

2. Το ίδιο πρόσωπο δεν επιτρέπεται να είναι Διευθυντής 
Σπουδών σε περισσότερες της μίας ΣΕΚΑΜ, έστω και του 
ιδίου ιδιοκτήτη. 

3. Μετά τον έλεγχο των παραπάνω δικαιολογητικών και 
εφόσον όλες οι προϋποθέσεις συντρέχουν αθροιστικά για 
το φυσικό πρόσωπο εκδίδεται άδεια ίδρυσης ΣΕΚΑΜ στο 
όνομα του φυσικού ή νομικού προσώπου ή οργανισμού ή 
ομοσπονδίας κατά περίπτωση (περ. 1 παρ. II ΚΕΦ Α' πα¬ 
ρούσας). 

4. Μέσα σε αποκλειστική προθεσμία δύο (2) μηνών από 
την ημερομηνία χορήγησης άδειας Ιδρυσης σχολής ΣΕ¬ 
ΚΑΜ, το φυσικό πρόσωπο ή νομικό πρόσωπο ή οργανι¬ 
σμός ή ομοσπονδία στο οποίο χορηγήθηκε άδεια ίδρυσης 
σχολής ΣΕΚΑΜ υποχρεούται να προσκομίσει τα παρα¬ 
κάτω δικαιολογητικά, προκειμένου να εκδοθεί η άδεια λει¬ 
τουργίας: 

α. Ελάχιστη επιφάνεια εγκαταστάσεων ΣΕΚΑΜ 150 μ 2 
για τους Νομούς Αττικής, Θεσσαλονίκης και 100 μ 2 για 
τους υπόλοιπους Νομούς. 

Η διαμόρφωση του χώρου πρέπει να εξασφαλίζει δύο 
(2) τουλάχιστον αίθουσες κατάλληλες για διδασκαλία, 
γραφεία και κοινόχρηστους χώρους. Σχετικά υποβάλλο¬ 
νται: Κάτοψη των χώρων αυτών υπογεγραμμένη και σφρα¬ 
γισμένη από πολιτικό μηχανικό καθώς και συμφωνητικό μί¬ 
σθωσης του παραπάνω χώρου ή συμβόλαιο ιδιοκτησίας 
κατά περίπτωση. 

β. Καταστατικό σύστασης ή ίδρυσης νομικού προσώπου 
από το οποίο πρέπει να προκύπτει ότι σκοπός του νομικού 
αυτού προσώπου είναι η επαγγελματική κατάρτιση υπο¬ 
ψηφίων οδικών μεταφορέων επιβατών ή εμπορευμάτων 
(ή και τα δύο), με την ίδρυση και λειτουργία σχολής ΣΕ¬ 
ΚΑΜ. Για τους οργανισμού, πρέπει ν' αναφέρεται ρητώς 
ότι στην άνω Ιδρυτική Πράξη μπορούν να αναλάβουν και 
την επαγγελματική κατάρτιση υποψηφίων οδικών μετα¬ 
φορέων επιβατών ή εμπορευμάτων (ή και τα δύο), με την 
ίδρυση και λειτουργία σχολής ΣΕΚΑΜ. 

Στις περιπτώσεις Ομοσπονδιών υποβάλλεται εγκεκρι¬ 
μένο καταστατικό από το οικείο Πρωτοδικείο, στο οποίο 
επίσης αναφέρεται ρητώς ως ένας από τους σκοπούς της 
Ομοσπονδίας η επαγγελματική κατάρτιση των υποψη¬ 
φίων οδικών μεταφορέων επιβατών ή εμπορευμάτων (ή 
και τα δύο), με την ίδρυση και λειτουργία ΣΕΚΑΜ. 

γ. Βεβαίωση οικείας Οικονομικής Εφορίας περί ενάρ- 
ξεως ασκήσεως επιχείρησης, στην οποία θ' αναφέρεται 
το συγκεκριμένο αντικείμενο εργασιών του φυσικού ή νο¬ 
μικού προσώπου, κατά περίπτωση. 

Σε περίπτωση Ομοσπονδιών προσκομίζεται επίσης βε¬ 
βαίωση της οικείας Εφορίας (όπου η έδρα της Ομοσπον¬ 
δίας) ότι έχει γνωστοποιηθεί σ’ αυτήν η συγκεκριμένη 
δραστηριότητα, (β. συνημμμένο Υπόδειγμα I). 

δ. Ονομαστική κατάσταση διδακτικού προσωπικού της 
ΣΕΚΑΜ, το οποίο χρησιμοποιείται από αυτήν και το οποίο 
(προσωπικό) πρέπει να έχει τα παρακάτω προσόντα, τα 
οποία και θ' αναφέρονται στην κατάσταση, ήτοι: 

δΐ. Πτυχίο ή δίπλωμα Α.Ε.Ι. ή Τ.Ε.Ι. ημεδαπής ή ανα¬ 
γνωρισμένης ισοτίμου σχολής της αλλοδαπής. 

δ2. Ειδικές γνώσεις και εμπειρία στα θέματα των μετα¬ 
φορών γενικά και στο κοινοτικό δίκαιο για τις μεταφορές 
ειδικότερα, οι οποίες καλύπτουν τη διδακτέα ύλη των πα¬ 
ραρτημάτων των Π.Δ. 57/89, 294/91, 586/88, 211/91. 

Μετά τον έλεγχο των παραπάνω δικαιολογητικών και 
εφόσον συντρέχουν αθροιστικά οι προϋποθέσεις, χορη¬ 
γείται η άδεια λειτουργίας ΣΕΚΑΜ. 

Απαραίτητα στην άδεια λειτουργίας αναφέρονται τα 
πλήρη στοιχεία του υπεύθυνου Διευθυντή Σπουδών κα¬ 
θώς και τα τυπικά και ουσιαστικά προσόντα. 

5. Κάθε μεταβολή που αφορά είτε την αντικατάσταση 
του Διευθυντή Σπουδών ή διδακτικού προσωπικού γνω¬ 
στοποιείται στην αρμόδια υπηρεσία Συγκοινωνιών (με 
ονοματεπώνυμα αυτών και τα προσόντα αυτών που θα 
τους αντικαταστήσουν). 

Στη περίπτωση που αποχωρεί ο Διευθυντής Σπουδών, 
εάν δεν αντικατασταθεί εντός ενός (1) μηξνός με άλλο 
φυσικό πρόσωπο, που πληρεί τις προϋποθέσεις της περ. 
1, παρ. III του ΚΕΦ.Α’ της παρούσας, ανακαλούνται οι 
άδειες ίδρυσης και λειτουργίας της ΣΕΚΑΜ. 

6. Η απόφαση για την έγκριση λειτουργίας ΣΕΚΑΜ, κοι¬ 
νοποιείται στις Διευθύνσεις Εμπορευματικών Μεταφορών 
και Επιβατικών Μεταφορών του Υπουργείου Μεταφορών 


και Επικοινωνιών, με συνημμένη έκθεση που θ’ αναφέρει 
ότι πληρούνται όλες οι προϋποθέσεις ίδρυσης και λει¬ 
τουργίας ΣΕΚΑΜ και τα πλήρη στοιχεία (Ονοματεπώνυμο, 
Διεύθυνση, τηλέφωνο) του Διευθυντή Σπουδών της Σχο¬ 
λής. 

Επίσης γνωστοποιείται στις παραπάνω Διευθύνσεις του 
Υπουργείου Μεταφορών και Επικοινωνιών τυχόν αντικα¬ 
τάσταση του Διευθυντή Σπουδών ΣΕΚΑΜ με έκθεση που 
αναφέρει τα προσόντα και τα πλήρη στοιχεία, που κατα¬ 
λαμβάνει τη θέση του. 

7. Η ίδια απόφαση κοινοποιείται απαραιτήτως και στην 
οικεία ΔΟΥ (όπου η έδρα της Σχολής). 

ΚΕΦΑΛΑΙΟ Β 
ΛΕΙΤΟΥΡΓΙΑ ΣΕΚΑΜ 

1. Για την εγγραφή στη ΣΕΚΑΜ απαιτείται ο υποψήφιος 
να καταθέσει στη Γραμματεία της Σχολής αντίγραφο τί¬ 
τλου σπουδών, υποχρεωτικής εκπαίδευσης, καθώς και 
υπεύθυνο δήλωση Ν. 1599/86, με θεωρημένο το γνήσιο 
της υπογραφής, όπως ορίζει ο Νόμος, με την οποία θα δη¬ 
λώνει υπεύθυνα ότι στο πρόσωπό του δεν συντρέχει κα¬ 
νένα κώλυμα για την άσκηση του επαγγέλματος του οδι¬ 
κού μεταφορέα εμπορευμάτων ή επιβατών (προϋπόθεση 
αξιοπιστίας), όπως ορίζεται στα Π.Δ. 57/89, 294/91, 
586/Θ8 και 211/91 και στις σχετικές κανονιστικές απο¬ 
φάσεις του Υπουργείου Μεταφορών και Επικοινωνιών και 
διευκρινίζεται με εγκυκλίους του. 

2. Η Γραμματεία της Σχολής, με την εγγραφή του υπο¬ 
ψηφίου, καταχωρεί σε ειδικό μητρώο μαθητών, το οποίο 
υποχρεωτικά τηρεί, τα πλήρη στοιχεία του υποψηφίου 
(όνομα, επώνυμο, πατρώνυμο, διεύθυνση κ.λ.π.) και ενη¬ 
μερώνει το μητρώο αυτό για τις ώρες και ημέρες που πα¬ 
ρακολουθεί τα μαθήματα, τις απουσίες του, τις ημερομη¬ 
νίες συμμετοχής του στις εξετάσεις, καθώς και εάν επέ¬ 
τυχε ή απορρίφθηκε σ' αυτές. 

3. Τα θέματα που διδάσκονται καθώς και η ύλη, που πε¬ 
ριλαμβάνεται σε έντυπο που εκδίδει η σχολή, καθορίζο¬ 
νται στα άρθρα 8 των Π.Δ. 57/89, 294/91, 586/88 και 
211/91. 

Το Πρόγραμμα πρέπει να είναι αναλυτικό και να περι¬ 
λαμβάνει την ημερομηνία και ώρα διδασκαλίας κατά μά¬ 
θημα, να αναφέρει για κάθε μάθημα και ώρα διδασκαλίας 
το διδάσκοντα καθηγητή, τα προσόντα του οποίου πρέπει 
να επαρκούν για τη διδασκαλία του συγκεκριμένου μαθή¬ 
ματος. 

Απαραίτητη προϋπόθεση για τη συμμετοχή του υποψη¬ 
φίου στις εξετάσεις για την απόκτηση πιστοποιητικού 
επαγγελματικής ικανότητας είναι η παρακουλούθηση του¬ 
λάχιστον 100 ωρών διδασκαλίας για όσους ενδιαφέρονται 
ν' αποκτήσουν πιστοποιητικό επεγγελματικής ικανότητας 
εθνικού οδικού μεταφορέα και 120 ώρες για όσους ενδια- 
φέρονται ν' αποκτήσουν εθνικού και διεθνούς οδικού με¬ 
ταφορέα, για κάθε κατηγορία οδικού μεταφορέα επιβα¬ 
τών ή οδικού μεταφορέα εμπορευμάτων. Γιά όσους έχουν 
ήδη πιστοποιητικό εθνικού μεταφορέα αρκούν είκοσι (20) 
τουλάχιστον ώρες για την απόκτηση του πιστοποιητικού 
διεθνούς μεταφορέα (κατά κατηγορία). 

4. Οι υποψήφιοι παρακολουθούν υποχρεωτικά το πρό¬ 
γραμμα διδασκαλίας της Σχολής, που έχει καταρτισθεί 
από αυτήν και υποβληθεί στην οικεία Νομαρχία. 

Το πρόγραμμα επαναλαμβάνεται ανά τρίμηνο εξεταστι¬ 
κής περιόδου. Μετά από έγκριση της οικίας Νομαρχίας εί- 

ναι δυνατή η τροποποίηση του προγράμματος διδασκα¬ 
λίας σε ότι αφορά το χρόνο (π.χ. πρωί - απόγευμα) χωρίς 
να επηρεάζεται η διδακτέα ύλη. 

5. Οι εξετάσεις δενεργούντε τέσσερις (4) φορές το 
χρόνο και συγκεκριμένα τους μήνες, Μάρτιο, Ιούνιο, Σε¬ 
πτέμβριο και Δεκέμβριο. 

6. Η διεύθυνση κάθε ΣΕΚΑΜ, μετά την ολοκλήρωση του 
προγράμματος εκπαίδευσης και εφόσον για κάθε υποψή¬ 
φιο συντρέχουν οι προϋποθέσεις του παρόντος Κεφα¬ 
λαίου, τον εγγράφει σε κατάσταση που πειλαμβάνει τα 
πλήρη στοιχεία του υποψηφίου, σύμφωνα με τα αναφερό- 
μενα του Κεφ. Β' της παρούσας. Στην ίδια κατάστασδη εγ¬ 
γράφει τους απορριφθέντες σε προηγούμενες εξετά¬ 
σεις. 

Η κατάσταση αυτή υποβάλλεται με Υπεύθυνη Δήλωση 
του τύπου που αναφέρεται στο ΚΕφ. Γ της παρούσης του 
Διευθυντή Σπουδών κάθε ΣΕΚΑΜ, στις αρμόδιες Διευ¬ 
θύνσεις Εμπορευματικών Μεταφορών και Επιβατικών Με¬ 
ταφορών. 

Η ΣΕΚΑΜ ενημερώνει όλους τους υποψηφίους μαθη¬ 
τές για την ημέρα, την ώρα και τον τόπο των εξετάσεων, 
όπως ορίζονται στην απόφαση των εξετάσεων που εκδί- 
δεται από το Υπουργείο. 

7. Με την κατάσταση αυτή συνυποβάλλεται και κατά¬ 
σταση, όπως το παράδειγμαΙΙ, στην οποία αναγράφονται 
τα ονοματεπώνυμα όλων των υποψηφίων της Σχολής, που 
φοίτησαν κατά το συγκεκριμένο τρίμηνο και παραπλεύ¬ 
ρους σημειώνονται οι ώρες που φοίτησαν στη Σχολή (π.χ. 
100 τουλάχιστον για πιστοποιητικό εθνικού μεταφορέα 
επιβατών ή εμπορευμάτων, 120 τουλάχιστον για πιστοποι¬ 
ητικό εθνικού και διεθνούς μεταφορέα επιβατών ή εμπο¬ 
ρευμάτων κ.λ.π.). Πάνω στην κατάσταση αυτή πρεπει 
απαραιτήτως να υπάρχει βεβαίωση της οικείας ΔΟΥ (όπου 
και η έδρα της συγκεκριμένης ΣΕΚΑΜ), ότι υποβλήθηκε σ' 
αυτήν ακριβές αντίγραφό της. 

Επισημαίνεται ότι τα στιχεία της κατάστασης αυτής 
πρέπει να μην διαφέρουν από τα αντίστοιχα στοιχεία της 
κατάστασης, που υποβάλλεται για τη συμμετοχή των μα¬ 
θητών της Σχολής στις εξετάσεις. 

ΚΕΦΑΛΑΙΟ Γ 
ΕΞΕΤΑΣΕΙΣ 

1. Οι εξετάσεις για την απόκτηση πιστοποιητικού επεγ- 
γελματικής ικανότητας οδικού μεταφορέα επιβατών ή 
εμπορευμάτων διενεργούνται από το Υπουργείο Μεταφο¬ 
ρών και Επικοινωνιών. 

Οι αρμόδιες καθ' ύλην διευθύνσεις που προγραμματί¬ 
ζουν και διενεργούν εξετάσεις, στις οποίες έχουν δικαί¬ 
ωμα συμμετοχής οί μαθητέ όλων των νομίμως λειτουργου- 
σών ΣΕΚΑΜ της χώρας, εφόσον έχουν παρακολουθήσει 
τα μαθήματα που απιτούνται και περιλαμβάνονται στις κα¬ 
ταστάσεις των οικείων Σχολών, σύμφωνα με τα καθοριζό¬ 
μενα στην παρούσα. 

Κατά προτεραιότητα εξετάζονται όσοι απέτυχαν στις 
προηγούμενες εξεταστικές περιόδους. 

2. Με απόφαση του Υπουργού Μεταφορών και Επικοι¬ 
νωνιών συγκροτούνται στην Κεντρική Υπηρεσία του 
Υπουργείου ειδικές τριμελείς επιτροπές εξέτασης υπο¬ 
ψηφίων για την απόκτηση πιστοποιητικού Επαγγελματι¬ 
κής Ικανότητας Εθνικών και Διεθνών μεταφορέων επιβα¬ 
τών ή εμπορευμάτων. 

3. Μέλη των Επιτροπών αυτών ορίζονται υποχρεωτικά 
τρεις (3) υπάλληλοι του Υπουργείου Μεταφορών και Επι¬ 


κοινωνιών των κλάδων ΠΕ ή ΤΕ με ισάριθμους αναπληρω¬ 
τές τους. 

Ως πρόεδροι των Επιτροπών ορίζονται μέλη που ανή¬ 
κουν στο μεγαλύτερο βαθμό. 

4. Γραμματείς Επιτροπών, με ισάριθμους αναπληρωτές, 
ορίζονται υπάλληλοι του ΥΓΊΜΕ οποιουδήποτε βαθμού, 
του κλάδου ΔΕ διοικητικού. 

5. Έργο των επιτροπών είναι η γραπτή εξέταση των 
υποψηφίων για την απόκτηση πιστοποιητικού επαγγελμα¬ 
τικής ικανότητας οδικού μεταφορέα επιβατών ή εμπορευ¬ 
μάτων. 

Οι επιτροπές μεριμνούν για κάθε λεπτομέρεια που 
αφορά στη διεξαγωγή των εξετάσεων καθώς και στη σύ¬ 
νταξη των θεμάτων των εξετάσεων. 

6. Διαδικασία εξετάσεων: 

α. Οι Γραμματείς των επιτροπών παραλαμβάνουν τις κα¬ 
ταστάσεις των υποψηφίων που αποστέλλει Ο Διευθυντής 
Σπουδών κάθε ΣΕΚΑΜ και στις οποίες αναγράφονται τα 
πλήρη στοιχεία τους (όνομα, επώνυμο, πατρώνυμο, αριθ. 
αστυνομικής τ, ταχυδρομική διεύθυνση, ώρες φοίτησης, 
περίοδος φοίτησης) και για ποιό είδος πιστοποιητικού εί¬ 
ναι υποψήφιοι(εθνικών, διεθνών κ.λ.π.). 

Πάνω στη κατάσταση αναγράφεται υποχρεωτικά: «Η 

παρούσα αποτελεί αναπόσπαστο μέρος της από . 

Υπεύθυνης Δήλωσης». Ημερομηνία, υπογραφή Διευθυντή 
Σπουδών. 

Επίσης συνυποβάλλονται και υπεύθυνες δηλώσεις του 
Ν. 1599/86 των Διευθυντών Σπουδών των ΣΕΚΑΜ, θεω¬ 
ρημένες από αστυνομική ή Δημόσια αρχή ή Δημοτική 
αρχή, με τις οποίες θα δηλώνονται τα εξής: 

«Δηλώνω υπεύθυνα ότι η συνημμένη κατάσταση με ημε¬ 
ρομηνία .υπογραφή μου και σφραγίδα της Σχολής 

έχει ελεγχθεί από τον υπογράφοντα Διευθυντή Σπουδών 
της ΣΕΚΑΜ.ως προς όλα της τα στοιχεία, την ακρί¬ 

βεια των οποίων ανεπιφύλακτα επιβεβαιώνω και ότι περι¬ 
λαμβάνει όλους τους υποψηφίους της Σχολής μας, για την 
εξεταστική περίοδο.(τελική κατάσταση). 

Μετά την παραλαβή των καταστάσεων οι γραμματείς 
ενημερώνουν τις αρμόδιες Διευθύνσεις του ΥΠΜΕ, οι 
οποίες στη συνέχεια συντάσσουν το πρόγραμμα διεξαγω¬ 
γής των εξετάσεων και μεριμνούν για τη ρύθμιση κάθε λε¬ 
πτομέρειας για την ομαλή διεξαγωγή τους. 

β. Οι επιτροπές επιλέγουν τα θέματα των εξετάσεων, τα 
οποία πρέπει απαραίτητα να περιλαμβάνονται στην ύλη 
που έχουν διδαχθεί οι υποψήφιοι και περιλαμβάνεται στα 
παραρτήματα των Π.Δ. 57/89, 294/91, 258/89 και 
211/91 και μεριμνούν για τη διασφάλιση του απορρή¬ 
του. 

Τα θέματα των εξετάσεων δίνονται με τη μορφή ερωτη¬ 
ματολογίων με δέκα (10) ερωτήσεις σε κάθε ερωτηματο¬ 
λόγιο. Για κάθε ερώτηση θα υπάρχουν τρείς (3) απαντή¬ 
σεις εκ των οποίων μόνο η μία θα είναι ορθή. 

Η ορθή απάντηση σημειώνεται με σταυρό (+) ή X. 

Οι ίδιες επιτροπές, μετά το πέρας των εξετάσεων, προ¬ 
βαίνουν στη βαθμολόγηση των γραπτών των υποψη¬ 
φίων. 

Επιτυχόντες θεωρούνται οι υποψήφιοι που θα έχουν 
σημειώσει τουλάχιστον επτά (7) ορθές απαντήσεις στις 
δέκα ερωτήσεις του ερωτηματολογίου. 

Μετά τη βαθμολόγηση των γραπτών οι επιτροπές συ¬ 
ντάσσουν κατάσταση επιτυχόντων, εις διπλούν, που υπο¬ 
γράφεται και από τα τρία μέλη κάθε επιτροπής και μονο- 
φράφεται κατά σελίδα. Η μία κατάσταση παραδίδεται στη 









3298 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Διεύθυνση Επιβατικών Μεταφορών και η άλλη στη Διεύ¬ 
θυνση Εμπορευματικών Μεταφορών. Με βάση τις κατα¬ 
στάσεις αυτές οι δύο Διευθύνσεις ετοιμάζουν τα πιστοποι¬ 
ητικά επεγγελματικής ικανότητας, τα οποία υπογράφο¬ 
νται από τον Προϊστάμενο της Διεύθυνσης ή τον αναπλη¬ 
ρωτή του. 

Επιση μαίνεται ότι όποιος αποτυγχάνει για πιστοποιητικό 
επαγγελματικής ικανότητας εθνικού οδικού μεταφορέα, 
ακόμα και άν πετύχει στις εξετάσεις για πιστοποιητικό διε¬ 
θνούς μεταφορέα, εξετάζεται εκ νέου (εθνικές και διε¬ 
θνείς). 

γ. Υποψήφιος που κατά την εξέταση καταλαμβάνεται ν’ 
αντιγράφει, με οποιονδήποτε τρόπο ή να συνεργάζεται με 
άλλον υποψήφιο θεωρείται ότι απέτυχε και δεν έχει δικαί¬ 
ωμα επανεξέτασης στις εξετάσεις του αμέσως επόμενου 
τριμήνου. 

δ. Οι γραμματείς των εξεταστικών Επιτροπών, μόλις 
βαθμολογηθούν τα γραπτά των υποψηφίων, συντάσσουν 
κατάσταση με τα αποτελέσματα των εξετάσεων, τις 
οποίες αποστέλλουν στις οικείες ΣΕΚΑΜ και παραδίδουν 
στις Διευθύνσεις Εμπορευματικών και Επιβατικών Μετα¬ 
φορών. 

ε. Οι Διευθύνσεις Εμπορευματικών και Επιβατικών Με¬ 
ταφορών κατά την παράδοση των παραπάνω καταστά¬ 
σεων χορηγούν σε κάθε επιτυχόντα των εξετάσεων Πιστο¬ 
ποιητικό Επαγγελματικής Ικανότητας, ανάλογα με τις εξε¬ 
τάσεις στις οποίες έχουν επιτύχει οι υποψήφιοι (Εθνικών ή 
Διεθνών Εμπορευματικών Μεταφορών ή Επιβατικών Με¬ 
ταφορών). 

7. Υποψήφιοι που αποκτούν Πιστοποιητικό Επαγγελμα¬ 
τικής Ικανότητας οδικού μεταφορέα για Εθνικές μεταφο¬ 
ρές (επιβατών ή εμπορευμάτων) και επιθυμούν ν’ αποκτή¬ 
σουν Πιστοποιητικό Επαγγελματικής Ικανότητας οδικού 
μεταφορέα για διεθνείς μεταφορές (επιβατών ή εμπορευ¬ 
μάτων αντίστοιχα) εξετάζονται, εφόσον έχουν παρακο¬ 
λουθήσει σε σχολή ΣΕΚΑΜ, τα μαθήματα διεθνών μετα¬ 
φορών. 

8. Στις Διευθύνσεις Εμπορευματικών και Επιβατικών 
Μεταφορών τηρούντο μητρώα με στοιχεία των κατόχων 
Πιστοποιητικών Επαγγελματικής Ικανότητας (όνομα, επώ¬ 
νυμο, παρώνυμο, ταχ, διεύθυνση, είδος Πιστοποιητικού 
Επαγγελματικής Ικανότητας που έχει χορηγηθεί). 

ΚΕΦΑΛΑΙΟ Δ 
ΓΕΝΙΚΕΣ ΔΙΑΤΑΞΕΙΣ 

1. δειες ίδρυσης καιλειτουργίας ΣΕΚΑΜ χορηγούνται 
από τους Νομάρχες, όπου η έδρα της Σχολής. 

Ο έλεγχος και η εποπτεία των σχολών αυτών ασκείται 
από τους οικείους Νομάρχες οι οποίοι συνιστούν, για το 
σκοπό αυτό, με απόφασή τους, επιτροπή αποτελούμενη 
από τρία (3) μέλη. Ως μέλη της Επιτροπής αυτής ορίζο¬ 
νται: 

Απαραιτήτως ο Προϊστάμενος της οικείας Υπηρεσίας 
Συγκοινωνιών ή ο αναπληρωτής του ή ένας εκ των προϊ¬ 
σταμένων Τμημάτων (στις Διευθύνσεις Συγκοινωνιών) ως 
πρόεδρος και ως μέλη υπάλληλοι της ίδιας Υπηρεσίας των 
κλάδων ΠΕ και ΤΕ. 

Ελλείψει υπαλλήλων των κλάδων αυτών μπορεί να ορί¬ 
ζονται μέλη της Επιτροπής υπάλληλοι άλλης νομαρχιακής 
Υπηρεσίας, των ίδιων κλάδων, κατά την κρίση του οικείου 
Νομάρχη. 

Η επιτροπή αυτή διενεργεί επιτόπιους ελέγχους στα 
γραφεία και στις αίθουσες διδασκαλίας των σχολών ΣΕ¬ 


ΚΑΜ για να διαπιστώνεται, αν πληρούνται όλες οι προϋπο¬ 
θέσω ^ τηρούνται όλοι οι όροι, όπως ορίζονται από τις 
εκάστοτε ισχύουσες κανονιστικές αποφάσεις του Υπουρ¬ 
γείου, για την ίδρυση και λειτουργία των ΣΕΚΑΜ, τον 
τρόπο διδασκαλίας, την παρακουλούθηση των μαθημά¬ 
των, το ειδικά μητρώα μαθητών, το πρόγραμμα διδασκα¬ 
λίας κ.λ,π. 

2. Η επιτροπή μεταβαίνει για έλεγχο τουλάχιστον μία 
φορά το τρίμηνο και και οποτεδήποτε κρίνεται από τον οι¬ 
κείο Νομάρχη αναγκαίο να συντάσσει, κάθε φορά, έκθεση 
την οποία υποβάλλει σ’ αυτόν και κοινοποιεί στο Υπουρ¬ 
γείο Μεταφορών και Επικοινωνιών (Διευθύνσεις Επιβατι¬ 
κών και Εμπορευματικών Μεταφορών). 

Σε περίπτωση που διαπιστωθεί οποιαδήποτε έλλειψη 
από τις προϋποθέσεις που αναφέρονται στην παρούσα και 
εφόσον στις αίθουσες διδασκαλίας και στον εξοπλισμό 
των ΣΕΚΑΜ, ο οικείος Νομάρχης καλεί τη Σχολή να προ- 
σαρμοσθεί το αργότερο εντός ενός (1) μηνός στα οριζό¬ 
μενα στην παρούσα απόφαση. Αν παρέλθει άπρακτη η 
προθεσμία αυτή, η άδεια ίδρυσης και λειτουργίας της Σχο¬ 
λής ανακαλείται και ενημερώνεται σχετικά το Υπουργείο 
Μεταφορών και Επικοινωνιών (Διευθύνσεις Εμπορευματι¬ 
κών και Επιβατικών Μεταφορών). 

Ειδικότερα, σε περίπτωση που διαπιστωθεί ότι δεν 
εκτελείται το πρόγραμμα διδασκαλίας της Σχολής κατά τις 
προγραμματισμένες ημέρες και ώρες ή δεν τηρείται το ει¬ 
δικό μητρώο μηθητών ή καθηγητής της Σχολής δεν έχει τα 
απαιτούμενα για τη διδασκαλία του συγκεκριμένου μαθή¬ 
ματος προσόντα, όπως τα παραπάνω ορίζονται στην από¬ 
φαση αυτή, ανακαλείται η άδεια ίδρυσης και λειτουργίας 
της Σχολής. 

Αμεση ανάκληση της άδειας ίδρυσης και λειτουρχίας 
της ΣΕΚΑΜ συνεπέγεται η αποχώρηση του Δ/ντή Σπου¬ 
δών της ΣΕΚΑΜ και η μη αντικατάστασή του, εντός μηνός 
από την αποχώρησή του, από άλλο πρόσωπο που πληρεί 
τις προϋποθέσεις της παρούσας. 

Η αρμόδια Υπηρεσία Συγκοινωνιών ενημερώνεται για 
την αποχώρηση του Δ/ντή Σπουδών το αργότερο εντός 
πέντε (5) ημερών από την αποχώρησή του, διαφορετικά η 
προθεσμία του μηνός δεν ισχύει και η άδεια ίδρυσης και 
λειτουργία της Σχολής ανακαλείται αμέσως μόλις διαπι¬ 
στωθεί η παράβαση αυτή. 

3. Σχολές ΣΕΚΑΜ, οι οποίες λειτουργούν με αρχική 
έγκριση λειτουργίας από το ΥΠΜΕ, υποχρεούνται να προ¬ 
σαρμοστούν με τις διατάξεις της παρούσας μέχρι 15 Ιου¬ 
νίου 1994. 

Σε περίπτωση που μέχρι την παραπάνω ημερομηνία λει¬ 
τουργούσα ΣΕΚΑΜ δεν πληρεί τις καθιερωμένες με την 
παρούσα προϋποθέσεις και όρους λειτουργίας ΣΕΚΑΜ, 
ανακαλείται η άδεια λειτουργίας της με απόφαση του οι¬ 
κείου Νομάρχη και ενημερώνεται σχετικώς το Υπουργείο 
Μεταφορών και Επικοινωνιών (Διευθύνσεις Επιβατικών 
και Εμπορευματικών Μεταφορών). 

4. Στις περιπτώσεις όπου ΣΕΚΑΜ, σύμφωνα με την αρ¬ 
χική έγκρισή τους, έχουν τη δυνατότητα να ιδρύσουν πα¬ 
ραρτήματα σε περισσότερους του ενός νομούς της χώ¬ 
ρας, για κάθε ένα ξεχωριστά από τα παραρτήματα αυτά 
ισχύουν όλες ανεξαρτήτως οι προϋποθέσεις της παρού¬ 
σας, ως εάν ιδρύεται νέα ΣΕΚΑΜ, με έδρα το Νομό αυτό. 

Για τις ΣΕΚΑΜ αυτές υποβάλλονται τα προβλεπόμενα 
δικαιολογητικά, προκειμένου να χορηγηθεί άδεια ίδρυσης 
και λειτουργίας ΣΕΚΑΜ, μαζί με επικυρωμένο φωτ/φο της 

αρχικής έγκρισης, που έχει χορηγηθεί από το ΥΠΜΕ. 

Οι παραπάνω άδειες λειτουργίας και Ιδρυσης χορηγού¬ 
νται αποκλειστικά μέχρι 30 Σεπτεμβρίου 1994 από τις οι¬ 
κείες Νομαρχίες και κοινοποιούνται στο Υπουργείο Μετα¬ 
φορών και Επικοινωνιών (Διευθύνσεις Επιβατικών και 
Εμπορευματικών Μεταφορών). Μετά την ημερομηνία 
αυτή η αρχική έγκριση του Υπουργείου παύει να ισχύει. 

Για τη συμμετοχή μαθητών τους στις εξετάσεις του Ιου¬ 
νίου 1994 οι Σχολές της κατηγορίας αυτής, που ήδη λει¬ 
τουργούν σύμφωνα με την απόφασή μας Β2/19771/ 
4908/24.5.1993 (ΦΕΚ 414Β) πρέπει να έχουν πάρει 
άδεια λειτουργίας και να έχουν προσαρμοστεί με τις δια¬ 
τάξεις της απόφασης αυτής μέχρι 15 Ιουνίου 1994. 

4. Για κάθε μεταβολή στην άδεια ίδρυσης ή λειτουργίας 
ΣΕΚΑΜ ενημερώνεται από τις Υπηρεσίες Συγκ/νιών αμέ¬ 
σως το Υπουργείο Μεταφορών και Επικοινωνιών (Δ/νσεις 
Εμπ/κών Μετ/ρών και Επιβατικών Μεταφορών). 

5. Η Διεύθυνση Επιθεώρησης προγραμματίζει επιθεω- 
ρησιακούς ελέγχους για την εφαρμογή των διατάξεων και 
οδηγιών που αφορούν την ίδρυση και λειτουργία ΣΕΚΑΜ 
και οι Επιθεωρητές αναφέρουν με γραπτή έκθεσή τους 
την Κεντρική Υπηρεσία του ΥΠΜΕ και για κάθε ΣΕΚΑΜ 
την πιστή ή μη τήρηση των προϋποθέσεων ίδρυσης και 


λειτουργίας της, όπως αυτές προβλέπονται και ορίζονται 
απ’ την παρούσα απόφαση. 

Οι εκθέσεις αυτές θα κοινοποιούνται απαραιτήτως στις 
Διευθύνσεις Επιβατικών και Εμπορευματικών Μεταφορών 
του Υπουργείου. 

6. Ανεξάρτητα από τους ελέγχους της παρ. 5 έλεγχοι 
μπορεί να διενεργούνται οποτεδήποτε και με εντολές του 
Γ ενικού Γ ραμματέα του Υπουργείου Μεταφορών και Επι¬ 
κοινωνιών είτε με υπαλλήλους της Κεντρικής Υπηρεσίας 
του είτε με υπαλλήλους των Νομαρχιακών Υπηρεσιών του. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

1. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

2. Καταργείται η Β2/19771/4908/93 (ΦΕΚ414Β) από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 1994 

Ο ΥΠΟΥΡΓΟΣ 

I. ΧΑΡΑΛΑΜΠΟΥΣ 

ΥΠΟΔΕΙΓΜΑ ί 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ. 

ΔΟΥ . 


ΒΕΒΑΙΩΣΗ 

Βεβαιώνεται ότι ο,η (ονοματεπώνυμο φυσικού προσώπου, επωνυμία εταιρείας, τίτλος Ομοσπονδίας κ.λπ.) δήλωσε 
την ίδρυση Σχολής Επαγγελματικής Κατάρτισης Μεταφορέων (ΣΕΚΑΜ) και υπέβαλε καταστατικό, στους σκοπούς του 
οποίου αναφέρεται ρητώς η συγκεκριμένη αυτή δραστηριότητα (επαγγελματική κατάρτιση υποψηφίων οδικών μεταφο¬ 
ρέων επιβατών ή εμπορευμάτων ή και τα δύο). 

Ημερομηνία . 

ΥΠΟΓΡΑΦΗ - ΣΓΡΑΓΙΔΑ 


ΥΠΟΔΕΙΓΜΑ II 
ΚΑΤΑΣΤΑΣΗ 

(ΥΠΟΨΗΦΙΩΝ ΟΔΙΚΩΝ ΜΕΤΑΦΟΡΕΩΝ ΠΟΥ ΕΚΠΑΙΔΕΥΤΗΚΑΝ ΣΤΗ ΣΕΚΑΜ . 

ΔΙΑΣΤΗΜΑ ΑΠΟ .ΜΕΧΡΙ .) 


ΚΑΤΑ ΤΟ ΧΡΟΝΙΚΟ 


ΣΤΟΙΧΕΙΑ ΣΕΚΑΜ 

ΕΠΩΝΥΜΟ Η’ ΕΠΩΝΥΜΙΑ 
ΕΔΡΑ ΣΧΟΛΗΣ 

ΙΔΙΟΚΤΗΤΗΣ ΣΧΟΛΗΣ (επί φυσικού προσώπου) 
Δ/ΝΤΗΣ ΣΠΟΥΔΩΝ 

ΝΟΜΙΜΟΣ ΕΚΠΡΟΣΩΠΟΣ (επί νομικού προσώπου 


(ΤΗΛ.) 

(ΑΦΜ) 

(ΑΡΜΟΔΙΑ ΔΟΥ) 


Α/Α ΟΝΟΜΑΤΕΠΩΝΥΜΟ Δ/ΝΣΗ ΚΑΤΟΙΚΙΑΣ ΤΟΥ ΑΡΙΘΜΟΣ ΩΡΩΝ ΠΑΡΑΤΗΡΗΣΕΙΣ 

ΥΠΟΨΗΦΙΟΥ ΟΔΙΚΟΥ Ή ΕΠΙΧΕΙΡΗΣΗΣ ΤΟΥ ΔΙΔΑΣΚΑΛΙΑΣ 

ΜΕΤΑΦΟΡΕΑ 


_λ_ 

_2 

_3 

_4 

_5 

_6 

_ 7 _ 

_8 

_9 

10 

ΐ2_ 

13 


ΒΕΒΑΙΩΣΗ 

Αντίγραφο της κατάστασης αυτής 

παραλήφθηκε την . 

από τη ΔΟΥ . 

Ημερομηνία . 

Υπογραφή σφραγίδα 


.199. . . 

Ο ΙΔΙΟΚΤΗΤΗΣ ΣΧΟΛΗΣ 
(περίπτωση φυσικού προσώπου) 

(Ο ΝΟΜΙΜΟΣ ΕΚΠΡΟΣΩΠΟΣ) 
(περίπτωση Νομικού Προσώπου) 
(ΥΠΟΓΡΑΦΗ-ΣΦΡΑΓΙΔΑ ΣΧΟΛΗΣ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














